Ak plánujete umiestniť mobilný vírivý bazén do vonkajšieho priestoru, nepostavte ho priamo na zem. Najlepšie bude obstaranie si nepremokavej plachty a izolačnej podložky, ktorá spodok nafukovacej vírivky ochráni pred ostrými kamienkami, prípadným sklom ako aj vlhkosťou, ktorá by v inom prípade zapríčinila tvorbu plesní. Povrch, na ktorý chcete umiestniť vírivku, musí byť dostatočne pevný na to, aby vydržal váhu naplnenej vírivky spoločne s maximálnou kapacitou ľudí v nej. Čo sa týka lokácie, vyberte miesto, ktoré je ďalej od kríkov, stromov a pod., nakoľko podobné nečistoty vo vode môžu zahltiť filtráciu. V prípade umiestnenia do zimnej záhrady alebo všeobecne do interiéru je opäť potrebné dbať na celkovú hmotnosť vírivky. Krehké kachličky či iný podklad sa môžu poškodiť.